Lietuvos Respublikos Vyriausybė

nutarimas

Dėl VALSTYBĖS FINANSUOJAMŲ ANTROSIOS PAKOPOS, LAIPSNIO NESUTEIKIANČIŲ (PEDAGOGINIŲ) STUDIJŲ IR DOKTORANTŪROS STUDIJŲ VIETŲ, Į KURIAS 2015 METAIS PRIIMAMI STUDENTAI, SKAIČIAUS IR STUDIJŲ STIPENDIJŲ SKAIČIAUS PAGAL STUDIJŲ AR MOKSLO SRITIS SĄRAŠŲ PATVIRTINIMO

2015 m. birželio 9 d. Nr. 593
Vilnius

Vadovaudamasi Lietuvos Respublikos mokslo ir studijų įstatymo 70 straipsnio 9 dalimi ir 75 straipsnio 7 dalimi ir įgyvendindama Studijų stipendijų skyrimo ir mokėjimo tvarkos aprašo, patvirtinto Lietuvos Respublikos Vyriausybės 2012 m. gegužės 29 d. nutarimu Nr. 595 „Dėl Studijų stipendijų skyrimo ir mokėjimo tvarkos aprašo patvirtinimo“, 19 punktą, Lietuvos Respublikos Vyriausybė nutaria:

1. Patvirtinti pridedamus:

1.1. Valstybės finansuojamų antrosios pakopos studijų vietų ir laipsnio nesuteikiančių (pedagoginių) studijų vietų, į kurias 2015 metais priimami studentai, skaičiaus ir studijų stipendijų skaičiaus pagal studijų sritis sąrašą;

1.2. Valstybės finansuojamų doktorantūros studijų vietų, į kurias 2015 metais priimami studentai, skaičiaus ir studijų stipendijų skaičiaus pagal mokslo ar studijų sritis sąrašą.

2. Pavesti Lietuvos Respublikos švietimo ir mokslo ministerijai per 15 dienų nuo šio nutarimo įsigaliojimo paskirstyti šio nutarimo 1 punktu patvirtintus skaičius pagal mokslo ir studijų institucijas ir konkrečias studijų, mokslo kryptis.

Ministras Pirmininkas	Algirdas Butkevičius

Švietimo ir mokslo ministrė	Audronė Pitrėnienė

PATVIRTINTA
Lietuvos Respublikos Vyriausybės
2015 m. birželio 9 d. nutarimu Nr. 593

Valstybės finansuojamų antrosios pakopos studijų vietų ir laipsnio nesuteikiančių (pedagoginių) studijų vietų, į kurias 2015 metais priimami studentai, skaičiaus ir studijų stipendijų skaičiaus pagal studijų sritis sąrašAS

Eil. Nr.	Studijų sritis	Antrosios pakopos studijų vietų skaičius	Antrosios pakopos studijų stipendijų skaičius	Laipsnio nesuteikiančių (pedagoginių) studijų vietų skaičius
1.	Biomedicinos mokslų studijų sritis	507	–	–
2.	Fizinių mokslų studijų sritis	456	–	–
3.	Technologijos mokslų studijų sritis	1 361	–	–
4.	Socialinių mokslų studijų sritis	1 459	50	123
5.	Humanitarinių mokslų studijų sritis	382	4	–
6.	Menų studijų sritis	281	–	–
Iš viso	4 446	54	123

––––––––––––––––––––

PATVIRTINTA
Lietuvos Respublikos Vyriausybės
2015 m. birželio 9 d. nutarimu Nr. 593

VALSTYBĖS FINANSUOJAMŲ DOKTORANTŪROS STUDIJŲ VIETŲ, Į KURIAS 2015 METAIS PRIIMAMI STUDENTAI, SKAIČIAUS IR STUDIJŲ STIPENDIJŲ SKAIČIAUS PAGAL MOKSLO AR STUDIJŲ SRITIS SĄRAŠAS

Eil. Nr.	Mokslo ar studijų sritis	Doktorantūros studijų vietų skaičius	Doktorantūros studijų stipendijų skaičius
1.	Žemės ūkio mokslai	21	–
2.	Biomedicinos mokslai	107	–
3.	Humanitariniai mokslai	57	–
4.	Socialiniai mokslai	112	5
5.	Fiziniai mokslai	89	–
6.	Technologijos mokslai	101	–
7.	Menai	10	–
Iš viso	497	5

––––––––––––––––––––